b'\n_START_ARTICLE_\nAutuas Victor III\n_START_PARAGRAPH_\nPaavi Autuas Victor III (n. 1026 \xe2\x80\x93 16. syyskuuta 1087) oli paavina 24. huhtikuuta 1086 \xe2\x80\x93 9. toukokuuta 1087. H\xc3\xa4nen oikea nimens\xc3\xa4 oli Dauferus ja h\xc3\xa4nen is\xc3\xa4ns\xc3\xa4 oli Beneventon prinssi Landolfo V. 30-vuotiaana Dauferus meni Monte Cassinon luostariin ja muutti nimens\xc3\xa4 Desideriukseksi. H\xc3\xa4nest\xc3\xa4 tuli pian luostarin apotti ja vuonna 1059 Nikolaus II nosti h\xc3\xa4net kardinaaliksi._NEWLINE_Desiderius teki monia t\xc3\xa4rkeit\xc3\xa4 palveluita paavi Pyh\xc3\xa4 Gregorius VII:lle, joka kuolinvuoteellaan nimesi Etel\xc3\xa4-Italian kardinaaleille Desideriuksen varteenotettavimmaksi seuraajakseen. H\xc3\xa4net valittiin 24. huhtikuuta 1086, mutta oli aidosti vastahakoinen h\xc3\xa4nelle osoitettua kunniaa kohtaan. Pitk\xc3\xa4lle venyneen paaviksi vihkimisen j\xc3\xa4lkeen, joka tapahtui vasta 9. toukokuuta 1087, h\xc3\xa4n vet\xc3\xa4ytyi v\xc3\xa4litt\xc3\xb6m\xc3\xa4sti Monte Cassinoon. Toscanan kreivit\xc3\xa4r Matilda houkutteli h\xc3\xa4net takaisin Roomaan, mutta oleskelu siell\xc3\xa4 j\xc3\xa4i lyhytaikaiseksi vastapaavi Klemens III ja h\xc3\xa4nen voimakkaiden kannattajiensa takia. Elokuussa h\xc3\xa4n piti Beneventossa kirkolliskokouksen, jossa Klemens III julistettiin pannaan, maallikoiden investituura kiellettiin ja sota Afrikassa olevia saraseeneja vastaan julistettiin. Kirkolliskokouksen aikana Victor sairastui ja vet\xc3\xa4ytyi Monte Cassinoon, jossa h\xc3\xa4n kuoli syyskuun 16. p\xc3\xa4iv\xc3\xa4.'